Document ID: /roh_data/filtered/fineweb-2-filterrobots_roh.jsonl.gz/49186

Cumpromiss tranter SBB e sindicats tar Railfit
- Glindesdi, 12.12.2016, 15:53
Las Viafiers federalas svizras ed ils sindicats han chattà in cumpromiss davart pliras mesiras da spargn previsas en il program Railfit 20/30.
Uschia sa reduceschia la paja dals collavuraturs mo per 0,4 pertschient davent dal prim da schaner 2017 - communitgescha la SBB. Previsa era en il program da spargn ina reducziun da la paja da 0,8 pertschient.
Per il sindicat dal persunal da la viafier SEV è il cumpromiss acceptabel - damai che la direcziun da la SBB haja empermess da betg tutgar en l'assicuranza d'invalids professiunala da la cassa da pensiun fin l'onn 2020.
RR novitads 16:00